Vryheid-botsing eis 6Argieffoto Ses mense is Sondagaand dood en 11 beseer tydens ’n ongeluk naby Vryheid in KwaZulu-Natal. “Die ongeluk het op die Nongoma-pad plaasgevind,” het Robert McKenzie, woordvoerder van die KwaZulu-Natalse nooddienste, gesê. “Die bestuurder van ŉ bakkie het beheer oor die voertuig verloor waarna dit omgeslaan het. Ses mense het in die botsing omgekom.” Paramedici het 11 mense op die toneel behandel, waarna hulle na verskeie hospitale geneem is. Die oorsaak van die ongeluk is nog nie bekend nie en word ondersoek.